Ribe Stifts Adresseaviser, 1847-01-19
Ved den i Tirsdags Aftes af Kasinos Actionærer afholdte Generalforsamling vedtoges det, at der for at dække den manglende Sum til Arbeidets Opførelse 40,000 Rbd., skulde optages et andet Prioritets Laan, i Bygningen til 5 pCt. Renter, næstefter 60,000 Rbd. der ere optagne som første Prioritet. Et Forslag af Hr. Bogholder Helmann om at udstede Aktier til Forauktionering blandt Actionairerne, blev aldeles forkastet. (Fly) Det skal være en betydelig Sum, som mangler til den sjællandske Jernbanes Fuldendelse til Roeskilde og som nu skal søges tilveiebragt ved den forestaaende Generalforsamling. Af denne Grund ere Aktierne dalede betydeligt i Priis, skjøndt der desuagtet kun findes faa Kjøbere. (Flp.) Spørger man hos os, siger Flyveposten, om den sende Aarsag til den herskende Dyrtid, da er Svaret indesluttet i et eneste Ord: Spekulationsaanden, Det er Tanken og Vinding, Lysten at berige sig, uden Hensyn til at dette netop skeer paa den Uformuendes og Trængendes Bekostning, der hos os paa en kunstig Maade medfører den samme Tingenes Tilstand, som hersker i Virkeligheden paa andre Steder. Det er altsaa mod Spekulationsaanden man først og fremmest maa være betænkt paa Midler, dersom man vil tænke paa at hæve det Onde, den har i Følge med sig. Dette maatte nu især skee fra Autoriteternes Side, ved nøiagtige Undersøgelser om de tilstedeværende Forraads Størrelser, ved en derefter lempet Forhøielse af Udførselstolden paa Kornvarer, ved den nøiagtigste Overholdelse af de bestaaende Forbud mod ulovligt Opkjøb osv. Men ogsaa fra Publikums Side kan der gjøres Noget til at forhindre Fødemidlernes ublue Opskruen, navnligt saadanne Fornødenheders, der ikke høre til de absolut uundværlige. Man forsøge f. Ex. kun et Par Gange at vise samme stoiske Koldblodighed ved sit Jndkjøb som Bonden viser ved sit Salg; man lade ham længe nok beholde sine Fødevarer, saa at han nødes til at kjøre dem hjem igjen, hvor de kom fra. Vi indestaae for, at han ikke ret ofte vilde føle Lyst hertil, men snart lære at give Kjøb. Berl. Td. vil derimod ikke tilskrive Spekulationsaanden eller Pugeriet Levnetsmidlernes høje Priser; det er kun en simpel og naturlig Følge af den store Mangel i Udlandet paa de første Fornødenheder, hvoraf følger større Søgning udenlands af vort Lands Produkter, og ikke Andet. Den trøster os med, at mange Produkter, som vi have gjort os til Fornødenhedsgjenstande, staae lavt, til Ex. Kaffe og Sukker. Det er dog kun en daarlig Trøst; hverken Kaffe eller Sukker hører til de uundværlige Fornødenheder; det er Brød og Kjød, der ere Kjernen i en Huusholdning, og disse Artikler stige fast daglig i Priis. B. Td. benytter iøvrigt denne Leilighed til igjen at raade Regeringen til at afskaffe Konsumtions- samt Formalings-Afgivten, som mest rammer den Uformuende. Det er Beboerne i Stæderne, - hedder det – som ere de mest lidende, det er dem, som for Tiden maae betale de høie Priser for de Gjenstande, som produceres paa Landet, og som blive fordyrede ved Konsumtions-Afgivten, som naturligviis mest rammer dem der konsummere mest af de Gjenstande, som ere konsumtionspligtige. Over hele Tydskland klager man især i disse Tider over denne trykkende Afgivt, og hos os har man i begge Stænderforsamlinger gjort denne vigtige Gjenstand til nøiagtig Undersøgelse, samt andraget hos Regeringen om Afskaffelsen af Konsumtions- samt FormalingsAfgivten, som mest rammer den Uformuende. Aldrig har der været større Anledning til Ophævelsen af denne Afgivt, end netop nu, og aldrig har det været mindre vanskeligt for Finantserne, end netop nu, da Tilstanden saa afgjort har forbedret sig. Ophævelsen kan skee som en midlertidig Foranstaltning, indtil man søger at erstatte endeel af Finantsernes Tab i Jndtægten, men man bør ikke erstatte denne ved no Afgivt som rammer den Uformuende mest, men netop ved en Afgivt som rammer Formuen. Lad Finantserne, naar de behøves, tage Erstatning hos de Formuende, enten ved Opkrævning af en Deel af den eftergivne Landskat i Kongeriget, eller ved Gjenindførelsen om ikke af en 1/4 pCt. saa af en 1/5 pCt. Afgivt, eller hvilkensomhelst lignende Afgivt, som ikke rammer Arbeidsklassen eller den Uformuende og Fattige.